
మోడ్రన్ కాస్ట్యూమ్స్తో బుల్లితెరమీద ఓ ఊపు ఊపిన అనసూయ నెమ్మదిగా వెండితెరకు షిఫ్ట్ అవుతోంది. గతేడాది సంక్రాంతికి విడుదలైన ‘సోగ్గాడే చిన్నినాయనా’లో ఆమె నటనతో మెప్పించింది. ఇటీవల ‘విన్నర్’లో సాయిధరమ్తేజ్తో కలిసి ప్రత్యేకగీతంలో నర్తించింది. తాజాగా ఈ భామ రామ్చరణ్ సినిమాకు సంతకం చేసింది. మైత్రీ మూవీ మేకర్స్ నిర్మిస్తున్న ఈ చిత్రంలో రామ్చరణ్, సమంత జంటగా నటిస్తున్న సంగతి తెలిసిందే. సుకుమార్ దర్శకత్వం వహిస్తున్నారు. ఇందులో అనసూయ ఓ కీలక పాత్రలో నటిస్తోంది. యూనిట్ వర్గాల సమాచారం ప్రకారం ప్రస్తుతం షూటింగ్ గోదావరి పరిసరాల్లో జరుగుతోంది. అక్కడి టేకూరులో హీరోయిన్ హౌస్కి సంబంధించిన సెట్ను రూపొందించారు. చరణ్, సమంతపై ఇటీవల ఓ పాటను చిత్రీకరించారు. హీరో సోలో పాటను త్వరలో తెరకెక్కిస్తారు. మే 7 వరకు ఈ షెడ్యూల్ సాగుతుంది. లుంగీ పైకి కట్టి కావడి కుండలతో నీళ్లు మోసుకుంటూ వెళ్తున్న చెర్రీ పోస్టర్ ఇప్పటికే సినిమాపై అంచనాలు రేపుతోంది. గెటప్ పరంగానే కాకుండా, పాత్ర చిత్రీకరణ ప్రకారం కూడా హీరో కేరక్టర్ వైవిధ్యంగా ఉంటుందని వినికిడి. నవీన్ ఎర్నేని, వై. రవిశంకర్, మోహన్ (సీవీఎం) ఈ చిత్రాన్ని నిర్మిస్తున్నారు. రత్నవేలు కెమెరాను హ్యాండిల్ చేస్తున్నారు. దేవిశ్రీప్రసాద్ సంగీతాన్ని సమకూరుస్తున్నారు. రామ్లక్ష్మణ్ ఫైట్లు కంపోజ్ చేస్తున్నారు.

modran castumesto bulliterameeda oo oopu oopina anasuya nemmadigaa venditeraku shift avutondi. gatedadi sankraantiki vidudalaina ‘soggade chinninayana’loo aame natanatho meppinchindi. iteevala ‘vinner’loo saayidharamtejtho kalisi pratyeekageetamlo nartinchindi. taajaagaa ee bhama ramcharan sinimaaku santakam chesindi. maitri moovee makers nirmistunna ee chitramlo ramcharan, samanta jantagaa natistunna sangati telisinde. sukumar darsakatvam vahistunnaaru. indulo anasuya oo keelaka paatralo natistondi. unit vargala samacharam prakaaram prastutam shooting godavari parisaraallo jarugutondi. akkadi tekurulo heroin houski sambandhinchina setnu roopondinchaaru. charan, samantapai iteevala oo paatanu chitreekarinchaaru. heero solo paatanu twaralo terakekkistaaru. mee 7 varaku ee shedule saagutundi. lungee paiki katti kaavadi kundalatho neellu mosukuntu veltunna cherri poster ippatike cinemapai anchanaalu reputondi. getap paramgaane kakunda, paatra chitreekarana prakaaram kuudaa heero carecter vaividhyamgaa untundani vinikidi. naveen erneni, vai. ravisankar, mohan (cvm) ee chitraanni nirmistunnaaru. ratnavelu kemeranu handill chestunnaru. devisriprasad sangeetaanni samakuurustunnaaru. ramlakshman faitlu kampoj chestunnaru.